**KUTSESTANDARD**

**Nooremaednik, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Nooremaednik, tase 3 | 3 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Nooremaedniku tööülesanneteks on külvi- ja istutuspinna ettevalmistamine ning külvamine ja istutamine, aiakultuuride hooldamine; saagi/toodangu koristamine, säilitamine ja müügiks ettevalmistamine, taimmaterjali paljundamine ja istikute kasvatamine. Ta on oskustöötaja, kes mõistab põhilisi tööalaseid fakte ja põhimõtteid nii tava- kui mahetootmises.  Nooremaednik töötab üldjuhul etteantud juhiste järgi ning osaleb tulemuslikult meeskonnatöös. Ta peab tähtsaks eetilisi tõekspidamisi ja väärtusi, järgides head aiandustava ning keskkonna- ja töötervishoiu- ning tööohutusnõudeid.  Nooremaedniku tööaeg on paindlik, ta võib töögraafiku alusel töötada ka nädalavahetustel ja riiklikel pühadel. Tema töö toimub nii väli- kui sisetingimustes. Nooremaedniku töö terviseriskid tulenevad raskuste tõstmisest, mürast, mehhanismidega töötamisest, kõrgustes töötamisest, ilmastikuolude ja temperatuuride vaheldumisest, niiskusest ning kokkupuutest erinevate allergeenidega (nt taimed, kemikaalid, tolm).  Nooremaedniku põhilised töövahendid on aiandustarvikud, masinad ja seadmed, mõõteriistad, sidevahendid ja muud abivahendid.  Aianduse kutsealal on neli kutset:  Abiaednik, tase 2 on lihttöötaja, kes teeb lihttöid otsesel juhendamisel.  Nooremaednik, tase 3 on oskustöötaja, kes täidab juhendamisel põhilisi tööülesandeid kõikides aianduse valdkondades.  Aednik, tase 4 on aiandusspetsialist, kes juhendab töötajate tavatööd ja vastutab oma pädevuse piires teiste töötajate arendamise eest. Ta korraldab ja analüüsib oma tegevust ning kohandab oma käitumist vastavalt olukorrale.  Meisteraednik, tase 5 on laiaulatuslike teadmistega aiandusspetsialist, kes täidab mitmekülgseid tööülesandeid (sh ka ettearvamatutes olukordades) oma spetsialiseerumise valdkonnas. Ta juhib meeskonda ning hindab ja analüüsib töökvaliteeti. |
| Kommentaarid: |
| **A.2 Tööosad** |
| A.2.1 Külvi- ja istutuspinna ettevalmistamine ning külvamine ja istutamine  A.2.2 Aiakultuuride hooldamine  A.2.3 Taimmaterjali paljundamine ja istikute kasvatamine  A.2.4Saagi või toodangu koristamine, säilitamine ja müügiks ettevalmistamine |
| **Valitavad tööosad** |
| A.2.5 Muru rajamine ja hooldamine  A.2.6 Sisehaljastuse rajamine ja hooldamine  A.2.7 Istutusalade, rajamine ja hooldamine  A.2.8 Kalmistu haljastuse rajamine ja hooldamine |
| **A.3 Kutsealane ettevalmistus** |
| 3. taseme nooremaednikena töötavad tavaliselt inimesed, kes on läbinud kutseõppe või täiendusõppe või omandanud oskused praktilise töö käigus. |
| Kommentaarid: |
| **A.4 Enamlevinud ametinimetused** |
| Nooremaednik. |
| Kommentaarid: |
| **A.5. Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Aednike töös muutuvad järjest olulisemaks keskkonnalased teadmised, samuti teadmised rohepöördest ja kliimamuutustest.  Kasvab vajadus oskuse järele andmeid töödelda ning neid kasutada. Olulised on ettevõtlusoskused, sh enesereklaami- ja turundusoskus. Vajalikud on teadmised suurte linnapuude istutamisest, teadmised metsataimekasvatusest, taimekasvatuse tehnoloogiatest, taimekaitsest ja väetistest ning teadmised ja oskused hangetel osalemiseks.  Kuna valdkonnas on palju iseendale tööandjaid ja projektipõhist tööd, siis oluline on enese- ja ajaplaneerimise oskus ning erialase inglise keele oskus (nt erialase IKT kasutamisel). |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Nooremaedniku kutse moodustub üldoskustest, kohustuslikest ja valitavatest kompetentsidest. Kutse taotlemisel on nõutud üldoskuste B.2 ja kohustuslike kompetentside B.3.1-B.3.4 tõendamine. Valitavate kompetentside B.3.5-B.3.8 tõendamine on vabatahtlik. |

|  |
| --- |
| **B.2 Nooremaednik, tase 2****üldoskused** |
| Tegevusnäitajad:   1. teab ja tunneb taimede anatoomiat, füsioloogiat ja süstemaatikat, enamlevinud umbrohtude, haiguste ja kahjurite liigitusi, taimekaitse aluseid nii tava- kui mahetootmises; 2. järgib head aiandustava ja aedniku kutse-eetikat; 3. järgib töötervishoiu- ja tööohutusnõudeid; 4. järgib oma tööülesannete piires keskkonnaohutusnõudeid, sh jäätmekäitlusnõudeid (komposteerib taimejäätmed orgaanilise aineringe tagamiseks, arvestades komposti kasutamise eesmärke); 5. teab taimede eesti- ja ladinakeelseid nimetusi perekonna tasandil (vt lisa 1 „Taimmaterjali nimekiri“); 6. lähtub oma tegevuses ettevõtte eesmärkidest ja huvidest; 7. jälgib ja hoiab töökvaliteeti ning töötab efektiivselt; 8. täidab antud kohustused ning saavutab töö eesmärgid etteantud aja jooksul; 9. suhtleb kolleegidega, on avatud koostööle, osaleb meeskonnatöös, jagab teistega vajalikku informatsiooni, tegutseb parima tulemuse nimel. |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |  |
| --- | --- | --- |
| **B.3.1 Külvi- ja istutuspinna ettevalmistamine ning külvamine ja istutamine** | **EKR tase 3** | |
| Tegevusnäitajad:   1. valmistab töökoha ja aiakultuuride kasvukoha ette, lähtudes planeeritavast tegevusest ja tootmisplaanist; 2. hindab paljundus- ja istutusmaterjali, sh ajatatavate aiakultuuride kvaliteeti visuaalselt ja klassifitseerib selle vastavalt nõuetele; 3. külvab seemned, istutab aiakultuure käsitsi või masinaga vastavalt külvinormile ja istutusskeemile; kontrollib istutamise kvaliteeti, lähtudes aiakultuuri eripärast; 4. istutab puud/põõsad, arvestades projekti või töökirjeldust; 5. kastab, arvestades aiakultuuride kasvunõudeid ja kastmissüsteemide eripära; 6. väetab aiakultuure käsitsi, käsimehhanismide, väetisedosaatori või väetisekülvikuga vastavalt väetamisplaanile ja väetamise põhimõtetele nii tava- kui mahetootmises; 7. multšib nii käsitsi kui mehhanismidega; 8. toestab aiakultuure, arvestades nende eripära. | | |
| Kommentaarid: | | |
| **B.3.2 Aiakultuuride hooldamine** | | **EKR tase 3** |
| Tegevusnäitajad:   1. kastab käsitsi või kastmissüsteemidega, vajadusel reguleerib juhendamisel kastmisseadmeid, sh automatiseeritud kastmissüsteeme, järgides kasutusjuhendit; 2. väetab käsitsi, väetisedosaatori või väetisekülvikuga vastavalt väetamisplaanile ja väetamise põhimõtetele nii tava- kui mahetootmises; 3. teeb taimekaitsetöid, lähtudes juhistest ja kehtivatest õigusaktidest; 4. teeb umbrohutõrjet, arvestades aiakultuuride eripära ja töömahtu; 5. kujundab ja lõikab taimi, lähtudes taimede iseärasustest, vajadustest või hoolduskavast; 6. kaitseb taimi ebasoodsate loodus- ja tehiskeskkonna mõjude eest, kasutades vastavaid abivahendeid. | | |
| Kommentaarid: | | |
| **B.3.3 Taimmaterjali paljundamine ja istikute kasvatamine** | | **EKR tase 3** |
| Tegevusnäitajad:   1. lähtudes aiakultuuri eripärast paljundab generatiivselt (külvab seemned, pikeerib jm), arvestades paljundusaegu, -tingimusi ja -viise; 2. lähtudes aiakultuuri eripärast paljundab vegetatiivselt (poogib, paljundab pistikute, juurevõsude, võrsikute jm abil), arvestades paljundusaegu, -tingimusi ja -viise; 3. kasvatab istikuid, lähtudes taimeliigi kasvutingimuste nõuetest; 4. sorteerib taimmaterjali kvaliteediklassidesse, lähtudes kvaliteedinõuetest; 5. pakendab ja märgistab toodangu, lähtudes etteantud pakendamise ja märgistamise nõuetest. | | |
| Kommentaarid: | | |
| **B.3.4 Saagi või toodangu koristamine, säilitamine ja müügiks ettevalmistamine** | | **EKR tase 3** |
| Tegevusnäitajad:   1. teeb valikulist või laussaagikoristust ja komplekteerib toodangu, lähtudes juhistest; 2. ladustab toodangu, sorteerib saagi või toodangu lähtuvalt juhendist; pakendab ja märgistab saagi või toodangu, lähtudes etteantud pakendamise ja märgistamise nõuetest; | | |
| Kommentaarid: | | |

**VALITAVAD KOMPETENTSID**

|  |  |
| --- | --- |
| **B.3.5 Muru rajamine ja hooldamine** | **EKR tase 3** |
| Tegevusnäitajad:   1. märgib maha murupinna, lähtudes juhistest; 2. valmistab ette pinnase, lähtudes juhistest; 3. külvab käsitsi või külvikuga muruseemned ja väetise ning tihendab pinnase; 4. paigaldab siirdemuru, lähtudes juhistest; 5. hooldab ja kastab muru rajamisjärgselt; 6. teeb hooldustöid (multšimine, õhustamine, samblatõrje, parandus- ja täienduskülv, väetamine, niitmine, kastmine jm). | |
| Kommentaarid: | |
| **B.3.6 Sisehaljastuse rajamine ja hooldamine** | **EKR tase 3** |
| Tegevusnäitajad:   1. rajab sisehaljastuse, lähtudes juhistest; 2. hooldab haljastust, lähtudes taimede kasvunõuetest ja materjalide eripärast. | |
| Kommentaarid: | |
| **B.3.7 Istutusalade rajamine ja hooldamine** | **EKR tase 3** |
| Tegevusnäitajad:   1. märgib maha istutusalad, lähtudes juhistest; 2. valmistab ette kasvualuse ja teeb vajadusel umbrohutõrjet, lähtudes juhistest; 3. rajab istutusala servad ja paigaldab geotekstiilid, multšid, lähtudes juhistest; 4. külvab seemned; istutab, kastab, toestab ja lõikab tagasi taimed (sh sibullilled, suvelilled, püsililled, roosid, veetaimed jm); 5. istutab puud/põõsad, arvestades töökirjeldust; 6. pügab või noorendab hekke, kasutades selleks ettenähtud hekilõikureid ja -kääre; 7. hooldab regulaarselt (toestab, lõikab, kastab, multšib, kobestab, rohib, valmistab talveks ette) taimi ja istutusalasid, lähtudes juhistest; 8. teeb taimekaitsetöid, kasutades taimekaitsevahendeid vastavalt nõuetele; 9. väetab käsitsi, väetisedosaatori või väetisekülvikuga vastavalt väetamisplaanile ja väetamise põhimõtetele nii tava- kui mahetootmises; 10. teeb puude ja põõsaste hooldust, lähtudes juhistest. | |
| Kommentaarid: | |
| **B.3.8 Kalmistu haljastuse rajamine ja hooldamine** | **EKR tase 3** |
| Tegevusnäitajad:  1. väärtustab kultuuripärandit, mõistab kalmistute rajamise ja hooldamise põhimõtteid;  2. rajab haljastuse lähtudes plaanist;  3. hooldab regulaarselt haljastust, lähtudes taimede kasvunõuetest, aastaajast ja materjalide eripärast. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad: | Tea Juhani, Juhani Puukool  Ain Järve, Kadrioru park  Kristiina Laurson, LilledEst OÜ  Raimond Strastin, Eesti Aiandusliit  Katrin Uurman, Räpina Aianduskool  Margus Vahtramäe, Kanepi aiand |
| 1. Kutsestandardi kinnitaja | Toiduainetööstuse ja Põllumajanduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 10 |
| 1. Viide Ametite Klassifikaatorile (ISCO 08) | 6113 Aednikud, puukooli töötajad ja istikukasvatajad |
| 1. Viide Euroopa kvalifikatsiooniraamistikule (EQF) | 3 |
| **C.2 Kutsenimetus võõrkeeles** | |
| Inglise keeles Gardener’s assistant, level 3 | |
| Soome keeles Nuorempi puutarhuri | |
| Vene keeles Младший садовод | |
| **C.3 Lisad** | |
| Lisa 1 Taimmaterjali nimekiri | |
| Kommentaarid: | |